cyanic-selkie/wikianc huggingface dataset:
Ժիգմոնդ Մորից
Կենսագրություն
Ծնվել է 1879 թվականին, կալվինիստ բողոքականների ընտանիքում։ Մայրը՝ Էրժեբեթ Պալլագին, աղքատացած, հին ազնվականական տոհմից էր, հայրը՝ Բալինտ Մորիցը, ճորտի սերունդ ; Ժիգմոնդը սովորել է Դեբրեցենի i Református Kollégium-ում (1891–1893), Sárospataki Kollégium-ում (1894–1896), Kisújszállás-ում և Szakoly-ում (1896–1898): 1899 թվականին ընդունվել է Debreceni Református Kollégium՝ աստվածաբանություն ուսումնասիրելու, բայց վեց ամիս անց տեղափոխվել է իրավաբանության բաժանմունք։
1903 թվականից ժուռնալիստական աշխատանքի է անցել «Az Újság» թերթում, որին շարունակել է աշխատակցել մինչև 1909 թվականը։
Առաջին համաշխարհային պատերազմին հաջորդած հեղափոխական կառավարությունների օրոք՝ 1918—1919 թվականներին եղել է Վյորյոշմարտիի ակադեմիայի փոխնախագահը, աջակցել նորաստեղծ Հունգարական խորհրդային հանրապետությանը, որի անկումից հետո ենթարկվել է հորտիստական վարչակազմի հալածանքներին։ Նրան հեռացրել են Կիշֆալուդի գրական ընկերությունից, արգելել նրա թատերգությունների բեմադրումը Ազգային թատրոնում։ Գրվածքներն էլ հրատարակվել են միայն «Nyugat»-ում ու «Az Est»-ում։ 1929 թվականի վերջերին Մորիցը դարձել է «Nyugat»-ի արձակի բաժնի խմբագիր, և այդ պարբերականը վերափոխվել է 20-րդ դարի հունգարական ամենաազդեցիկ գրական ամսագրի։
Ժիգմոնդ Մորիցի ստեղծագործություններն արտացոլում են հունգարական գյուղացիության կյանքը, արծարծում աղքատության հիմնախնդիրներին առնչվող թեմաներ։ 1936 թվականին կինոռեժիսոր Գեորգ Հյոլերինգը նրա «Komor ló» պատմվածքի հիման վրա ֆիլմ է նկարահանել։
Արտաքին հղումներ
Կատեգորիա:Հունգարացի գրողներ Կատեգորիա:Հունգարացի լրագրողներ Կատեգորիա:Հունգարացի մանկագիրներ Կատեգորիա:Հունգարացի դրամատուրգներ
Իբարակի (պրեֆեկտուրա)
Իբարակի (茨城県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Միտո քաղաքն է։ Տարածքը կազմում է 11 636,28 կմ², բնակչությունը՝ 1 038 364 մարդ, և բնակչության խտությունը՝ 89,24 մարդ/կմ²։
Արտաքին հղումներ
Կատեգորիա:Կանտո տարածաշրջան Կատեգորիա:Ճապոնիայի պրեֆեկտուրաներ
Bad Vibes Forever
Bad Vibes Forever, ամերիկացի ռեփեր XXXTentacion-ի չորրորդ և վերջին ստուդիական ալբոմը։ Սա նրա մահից հետո թողարկված երկրորդ ալբոմն է։ Ալբոմը թողարկվել է 2019 դեկտեմբերի 6-ին և պարունակում է համատեղ աշխատանքներ Լիլ Ուեյնի, Ջոյներ Լուկասի, Blink-182 խմբի, Թորի Լեյնզի, Ստեֆլոն Դոնի, Mavado-յի, Կայ-Մանի Մառլիի, Ռիք Ռոսի, Vybz Kartel-ի, Craig Xen-ի և այլոց հետ ։
Նախապատմություն
Սկզբում, «Bad Vibes Forever»-ը պլանավորված էր դառնալ XXXTentacion-ի դեբյուտային ալբոմը, որի թողարկումը պետք է տեղի ունենար 2016 թվականի հոկտեմբերի 31-ին ։ 2017 թվականի մարտի հարցազրույցում ռեփերը նշել է, որ նա «Bad Vibes Forever» ալբոմի հետ համատեղ աշխատում է «17» ալբոմի վրա ։ 2017 թվականի օգոստոսին թողարկվել «17» դեբյուտային ալբոմը, իսկ դեկտեմբերին` «A Ghetto Christmas Carol» ալբոմը։ Նույն ամսին ռեփերը հայտարարել է, որ նրա հաջորդող երեք ալբոմները կրելու են «?», «Skins» և «Bad Vibes Forever» անվանումները ։
XXXTentacion-ի երկրորդ` «?» ստուդիական ալբոմը թողարկվել է 2018 թվականի մարտին։ Այն վերջին նախագիծն է, որը ռեփերը թողարկել է իր մահից առաջ։ Նրա առաջին հետմահու ալբոմը` «Skins»-ը թողարկվել է 2018 թվականի դեկտեմբերին։ Նրա մահվան տարելիցի օրը հայտարարվել է սպասվելիք ալբոմի և վավերագրական ֆիլմի մասին, որոնք նախատեսված են 2019 թվականի համար ։ 2019 թվականի օգոստոսին Billboard ամսագիրն հաստատեց ալբոմի անվանումը` «Bad Vibes Forever», որը նախատեսված է թողարկել 2019 թվականի հոկտեմբերին ։ 2019 թվականի օգոստոսի 25-ին «Hearteater» և «School Shooter» (Լիլ Ուեյնի մասնակցությամբ) երգերը հաստատվել են ալբոմի համար ։
2019 թվականի նոյեմբերի 12-ին ռեփերի ինստագրամյան պատմությունում ցուցադրվել է ալբոմի թիզերը և «Bad Vibes Forever» անվամբ հագուստի ցանցը։ Թիզերում ալբոմի անվանումը նշվել է որպես «Bad Vibes Forever, Vol. 1» և ասվել է, որ այն «վերջին ալբոմն է» ։
2019 թվականի նոյեմբերի 20-ին XXXTentacion-ի մայրը սոցցանցերում հրապարակել է ալբոմի շապիկը և հայտարարել է, որ ալբոմը կթողարկվի «շուտով» ։
Առաջխաղացում
«Royalty» երգը Կայ-Մանի Մառլիի, Ստեֆլոն Դոնի և Vybz Kartel-ի մասնակցությամբ թողարկվել է 2019 թվականի հուլիսի 19-ին` որպես ալբոմի գլխավոր սինգլ։
«Hearteater» երգի թիզերը, որը սկզբնապես նախատեսված էր «?» ալբոմի համար, թողարկվել է 2019 թվականի հոկտեմբերի 18-ին։ Երգի շապիկին ռեփերի նախկին ընկերուհի Ժենևա Այալան, որը արյունոտ սիրտ է ուտում ։ Սինգլը պաշտոնապես թողարկվել է 2019 թվականի հոկտեմբերի 22-ին ։ Նաև հայտարարվել է երաժշտական տեսահոլովակի թողարկման մասին` աղջկա մասնակցությամբ, որը ռեփերին ընտանեկան բռնության մեջ էր մեղադրում ։ Տեսահոլովակը թողարկվել է 2019 թվականի նոյեմբերի 25-ին ։
Ալբոմի նույնանուն սինգլը, Trippie Redd-ի և PnB Rock-ի, մասնակցությամբ թողարկվել է 2019 թվականի նոյեմբերի 22-ին։ Ալբոմի թիզերում Բիլլի Այլիշը և Lil Skies-ը պատմում են, թե ինչպես է XXXTentacion-ը ազդել իրենց կյանքի վրա, ավելին` Այլիշը խոսում է, որ Էքսը «լույսի շող էր, որը փորձում էր ամեն բան անել այլ մարդկանց համար»։
Առևտրային հաջողություն
«Bad Vibes Forever» ալբոմը 5-րդ հորիզոնականով դեբյուտ է կատարել Billboard 200 չարթում` 65 000 համարժեք վաճառքով ։ Այն XXXTentacion-ի ԱՄՆ-ի թոփ 10 ընդգրկված չորրորդ ալբոմն է։
Երգացանկ
Տվյալները վերցված են Tidal-ից
Նշումներ
Ծանոթագրություններ
Կատեգորիա:2019 ալբոմներ Կատեգորիա:XXXTentacion-ի ալբոմներ Կատեգորիա:Հետմահու ալբոմներ
Իրանի բնակչություն
Իրանի ընդհանուր բնակչության թիվը 78 408 412 մարդ (2015 հունիս) ։ Բնակչության մոտ կեսը պարսիկներ են, ճնշող մեծամասնութունը շիա-մուսուլմաններ։ Բնակչության խտությունը՝ 46 մարդ/կմ² ։ Քաղաքներում ապրում է Իրանի բնակչության ավելի քան 70 %-ը (2011) ։
Իրանցիների մեկ քառորդը 15 տարեկանից փոքր է, որը դարձնում է Իրանը աշխարհի ամենաերիտասարդ երկրներից մեկը։ Սակայն, չնայած այս փաստին Իրանի բնակչության աճը կազմում է 1,29 %, վերջին ժամանակներս գիտնականները երկրում գրանցում են ծնելիության նվազում, որի հետ կապված Իրանի իշխանությունները վերանայում են ընտանեկան քաղաքականությունը հօգուտ ծնելիության աճի ։ Նախկինում երկրում անցկացվում էր ժողովրդագրական քաղաքականություն ՝«Մեկ երեխան լավ է, երկուսը՝ բավական» ։
2011 թվականի բնակչության գրանցումների տվյալներով գրագիտության ընդհանուր մակարդակը կազմում է 84,75 % և 92,4 % 10-ից 49 տարեկան մարդկանց շրջանում ։
Էթնիկական կազմ
Իրանը ունի բավականին բազմազան էթնիկական կազմ։ Իրանի բնակչության մեծամասնությունը էթնիկ պարսիկներ են։ Պարսիկներն ապրում են ամբողջ Իրանի տարածքում, խոսում են պետական լեզու հանդիսացող պարսկերենով։
Երկրորդ խոշոր էթնիկ խումբը ազարիներն են (տարբեր գնահատականներով 16 %-ից 40 % ), որոնք ապրում են գլխավորապես երկրի հյուսիս-արևմուտքում, այսպես կոչված Իրանական Ադրբեջանում (Արևմտյան Ադրբեջան, Արևելյան Ադրբեջան, Զենջան, Ղազվին, Համադան, Արդեբիլ)։ Ազարիները հանդիսանում են ամենամեծ ազգային փոքրամասնությունը, որոնք չեն պատկանում իրանական լեզվաընտանիքին, խոսում են ադրբեջաներեն. նրանք կորցրել են մայրենի ազարերեն լեզուն։ Մի շարք ժողովրդագիրներ (օրինակ Ֆ. Ու. Ալեկպերլի) հակված են բաժանելու ադրբեջանական էթնոսը հյուսիսային և հարավային մասերի, քանի որ ազարիներն ավելի շատ ենթարկվել են իրանալեզու ժողովուրդների ազդեցությանը, իսկ ավելի քիչ՝ Ադրբեջանական Հանրապետության։
Քրդերը կազմում են Իրանի բնակչության 5-10 %-ը ։ Նրանք ապրում են երկրի արևմուտքում Քուրդիստան, Արևմտյան Ադրբեջան, Քերմանշահ նահանգներում։
Իրանի հյուսիսում՝ Կասպից ծովի ափին ապրում են թալիշներ, գիլանցիներ, մազանդարանցիներ (մոտ 7 %) ։ Հյուսիս-արևելքում ապրում են թուրքմեններ (մեծամասնությունը Գոլեսթան նահանգում ), ոչ մեծ խմբերով ապրում են թուրքական ցեղեր (կարայի, կարագօզլու, թայմուրտաշ) և չարամայկաների էթնիկ խումբը։
Բելուջները զբաղեցնում են երկրի հարավ-արևելյան մասը (Սիստան և Բելուջիստան նահանգ)։ Նրանց առանձին խմբեր ապրում են Խորասանում, Քերմանում և Մեքրանի արևմուտքում։ Հարավ-արևմուտքում ապրում են լոռեր և բախտիարներ։ Արաբները զբաղեցնում են երկրի հարավ-արևմտյան հատվածը, հիմնականում Խուժիստան նահանգում, ինչպես նաև տարածված են Պարսից ծոցի ափին։ Այլ ազգային փոքրամասնությունների թվին են պատկանում լաքերը, թաթերը մի շարք թուրքական ցեղեր, այդ թվում քաշքայցիների, խամսերի ցեղային միությունները, ինչպես նաև հայեր, ասորիներ, վրացի-ֆերեյդաններ։
Կրոնական կազմ
Իրանցիների մեծամասնությունը մուսուլմաններ են։ 89 % շիաներ, 9 % սունիներ ։ Մնացած 2 %-ը կազմում են քրիստոնյաներ, զրադաշտականներ, բախայներ , հինդուիստներ։
Ժողովրդագրական ցուցանիշներ
Պատմական տարբեր ժամանակահատվածներում Իրանը ունեցել է հսկայական մարդկային ռեսուրսներ։ Իրանական բանակը Հին և Անտիկ աշխարհում ամենաբազմամարդ բանակների թվին է դասվել. մ.թ.ա. II դարում, երբ համաճարակները խլեցին բազմաթիվ մարդկանց կյանքեր, հռոմեական լեգեոնները (անտիկ շրջանի ամենահզոր բանակը ) նույնիսկ այդ ժամանակ չկարողացան թվական գերակշռություն ապահովել պատերազմող պարսիկների նկատմամբ։ Ավելի ուշ, երբ Եվրոպան հայտնվեց Օսմանյան կայսրության ռազմական հեգեմոնիայի հաստատման վտանգի առաջ, Պարսկաստանը իր մեջ ուժ գտավ պարտության մատնել և Չինաստանին և Միջին Ասիայի թուրքական խաներին և Թուրքիային։ Միջին դարերում Իրանի բնակչությունը գերազանցում էր յուրաքանչյուր եվրոպական թագավորության և նույնիսկ Սրբազան Հռոմեական կայսրության բնակչության թվին։
Տարիքային կազմ
Իրանի Օստան նահանգը ամենաերիտասարդ բնակչություն ունեցողն է- Սիստանն ու Բելուջիստանը, որտեղ բնակչության 37,6 % 14 տարեկանից փոքր է ։ Տարեց բնակչության ամենամեծ հատվածը 65 տարեկանն է Գիլանում ՝ 8,1 %: Միջին տարիքը տղամարդկանց և կանանց համար 27 տարեկանն է : Կյանքի միջին տևողությունը կանանց համար -72,1, իսկ տղամարդկանց համար 74,6 տարեկան ։
Ամուսնության միջին տարիք
1950-1990-ական թվականներին պետությունը ապրեց ժողովրդագրական պայթյուն։ 1979 թվականին բնակչությունը կրկնապատկվեց, իսկ 2006 թվականին հասավ 70,495782 միլիոնի։ Սակայն1990 ականներին ծնելիության մակարդակը նկատելիորեն իջավ և այժմ իջել է սերունդների պարզ վերարտադրությունից։ Ընդհանուր ծնելիության մակարդակը -1,87 (սերունդների վերարտադրության համար անհրաժեշտ է 2,15) ։ Բնակչության ավելի քան 60 %-ը չի հասնում 30 տարեկանին։ Գրագիտության մակարդակը կազմում է 84 %, ուրբանիզացման մակարդակը՝ 71 %:
Կրթություն
2011 թվականին Իրանում ապրում էր բարձրագույն կրթությամբ 10,498, 675, որոնցից 5,474,683 տղամարդ և 5,023,992 կին, ընդհանուր հաշվարկով բնակչության մոտ 18,3 %-ը։ Ուղղություններով.
Համեմատության համար նշենք, որ 1976 թվականին բարձրագույն կրթություն ուներ Իրանի բնակչության միայն 3 %-ը (310,638 տղամարդ և 122,753 կին)։
Բնակչություն
2011 թվականի մարդահամարի տվյալներով Իրանում ապրում էին քաղաքացիներ.
Ծանոթագրություններ
Կատեգորիա:Իրանի բնակչություն
Մագմա
Մագմա, հրահեղուկ զանգված, որը հարստացած է զանազան գազերով։ Երկրի մակերևույթի վրա մագմայի գազազրկման և ջրազրկման հետևանքով առաջանում է լավա։
Մագմայի առաջացումը
Գոյություն ունեն մագմայի առաջացման վերաբերյալ տարբեր վարկածներ։ Ամենատարածվածը այն է, որ մագման առաջանում է երկրակեղևի խորքում, բարձր ջերմության և ճնշման պայմաններում, տարբեր տիպի ռադիոակտիվ էլեմենտների տրոհման հետևանքով։ Միաժամանակ մագմայի առաջացման գործում կարևոր դեր է խաղում սալերի տեկտոնիկան, երկու տարբեր տեկտոնական սալերի սահմանային գոտում շփումային շարժումների հետևանքով անջատվում է լրացուցիչ ջերմություն, ինչի հետևանքով տեղի է ունենում սալը կազմող ապարների հալեցում և առաջանում է մագմա։ Մագմայի առաջացումը կատարվում է տարբեր խորությունների վրա` կախված տեղանքի երկրաբանական առանձնահատկություններից։ Երբեմն մագման երկրակեղևի վերին շերտեր է բարձրանում աստենոսֆերայից՝ այդպիսով ձևավորվելով տասնյակ և նույնիսկ հարյուր և ավելի կմ խորությունների վրա։ Մեկ այլ դեպքում մագման առաջանում է երկրակեղևի ոչ մեծ խորություններում։ Երկրի ընդերքից դեպի մակերևույթ բարձրանալիս մագման իր մեջ է լուծում տարբեր կազմի ապարներ ու միներալներ և ձևավորում է այսպես կոչված մագմատար խողովակը, որի միջոցով սնուցում է հրաբուխներին։ մագմատար խողովակը ունի բարդ ճյուղավորված կառուցվածք։
Մագմայի տեսակներ
Գերհիմնային է համարվում այն մագման, որի կազմում SiO2-ի քանակը կազմում է մինչև 45%։ Մագմայի այս տիպը բնորոշվում է շատ բարձր ջերմությամբ և մուգ գունավորմամբ, քանի որ սրանց կազմի մեջ գերակշռում են մուգ հանքանյութերը։ Մագմայի այս տիպը հիմնականում առաջացնում է ինտրուզիվ ապարներ, որոնք դուրս չեն գալիս երկրի մակերևույթ։ Դրանցից են դունիտները, պերիդոտիտները, վեբստերիդները և այլն։
Հիմնային է համարվում այն մագման, որի կազմի մեջ SiO2-ի պարունակությունը կազմում է 45-52,5%։ Հինքային մագման առաջացնում է ինչպես ներժայթուքային, այնպես էլ արտաժայթուքային ապարներ։ Առաջիններից ամենալայն տարածում ունեն գաբրոները, որոնք աչքի են ընկնում իրենց գերհեղուկությամբ։ Հիմքային արտաժայթուքային ապարներից ամենատարածվածը բազալտներն են ու դիաբազերը։ Բազալտներն աչքի են ընկնում իրենց բարձր ջերմությամբ, որը կարող է հասնել մինչև 1200 °C-ի։ Ունեն բարձր հոսունակություն, ցածր մածուցիկություն և աչքի են ընկնում իրենց հոծ կառուցվածքով։ Բազալտային առանձին հոսքերի արագությունը կարող է հասնել նույնիսկ մի քանի հարյուր կմ/ժ-ի։ Բազալտային հոսքերը կարող են առաջացնել հազարավոր քառ. կմ-երի հասնով ծածկույթներ։ Միջին կազմի մագմայում SiO2-ի պարունակությունը տատանվում է 52,5-63%։ Սրանց ներժայթուքային տեսակներից են դիորիտները, իսկ արտաժայթուքային տեսակներից ամենատարածվածը անդեզիտներն են։
Թթվային կազմի մագման պարունակում է 63%-ից բարձր SiO2։ Արտաժայթուքային ապարներից են դացիտները, ռիոլիտները, իսկ ներժայթուքային տեսակներից են գրանիտները և գրանոդիորիտները։
Կատեգորիա:Երկրակեղև Կատեգորիա:Երկրաբանական գործընթացներ
Բենեդիկտոս XIII-ի եպիսկոպոսական ձեռնափայտ
Բենեդիկտոս XIII-ի եպիսկոպոսական ձեռնափայտ (Báculo del Papa Luna), արծաթե և էմալե եպիսկոպոսական ձեռնափայտ, որը գտնվում է Մադրիդի ազգային հնագիտական թանգարանում 52160 համարի ներքո։
Պատմություն
Ձեռնափայտն ստեղծվել է Ավինյոնում 1342-1352 թվականներին։ Այն օգտագործել է Կլեմենտ VI-ը, պատկանել է Բենեդիկտոս XIII-ին, ով ավելի հայտնի է եղել որպես «Պապա Լունա»։ Այն կազմված է բազմանկյուն ձողից՝ վերևի հատվածում կերտված է Ավետումը ։
Կալտրանո
Կալտրանո (Caltrano), կոմունա Իտալիայում։ Գտնվում է Վենետո մարզում՝ Վիչենցա գավառում ։
Աֆղանստանի ֆուտբոլի ազգային հավաքական
Աֆղանստանի ֆուտբոլի ազգային հավաքական (դարի՝تیم ملی فوتبال افغانستان, փաշթո՝ دافغانستان ملی فوتبال ټیم‎), ներկայացնում է Աֆղանստանը ֆուտբոլի միջազգային մրցաշարերում և առանձին հանդիպումներում։ Կառավարվում է Աֆղանստանի ֆուտբոլի ֆեդերացիայի կողմից, որը ստեղծվել է 1922 թվականին։ 1948 թվականին միացել է ՖԻՖԱ-ին, իսկ 1954 թվականին՝ ԱՖԿ-ին որպես հիմնադիրներից մեկը։ Նաև ԿԱՖԱ-ի անդամ է։ Տնային խաղերը հիմնականում անցկացնում է Քաբուլում՝ «Գազի»դա մարզաշտում ։
Կալտրանո
Բնակչությունը կազմում է 2545 մարդ, բնակչության խտություն՝ 116 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 36030։ Հեռախոսային կոդ՝ 04445։
Աֆղանստանի ֆուտբոլի ազգային հավաքական
ՖԻՖԱ-ի դասակարգման աղյուսակում զբաղեցնում է 158-րդ հորիզոնականը՝ 2017 թվականի հունիսի 1-ի դրությամբ ։
Կալտրանո
Բնակավայրի հովանավորն է սուրբ նահատակ Բլեզ Սեբաստացին (Սան Բիաջիո)։ Տոնը նշվում է ամեն տարի փետրվարի 3-ին։
Ծանոթագրություններ
Կատեգորիա:Իտալիայի բնակավայրեր
In Trance
In Trance, Scorpions ռոք խմբի 2-րդ ալբոմն է։ «In Trance» ալբոմը լույս է տեսել 1975 թվականին։ Այս ալբոմում կա 10 երգ։ Բոլոր 10 երգերը կատարել է Քլաուս Մայնը։ Այս ալբոմի ամենահայտնի երգն է՝ «Dark Lady»-ը։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «In Trance» և «Robot Man» երգերը։
Տոտիգի (պրեֆեկտուրա)
Տոտիգի (栃木県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Ուցունոմիա քաղաքն է։ Տարածքը կազմում է 6 408,28 կմ², բնակչությունը՝ 1 975 117 մարդ, և բնակչության խտությունը՝ 308,21 մարդ/կմ²։
In Trance
Արտաքին հղումներ
Կատեգորիա:Երաժշտական ալբոմներ Կատեգորիա:RCA Records ալբոմներ Կատեգորիա:Անգլալեզու ալբոմներ
Տոտիգի (պրեֆեկտուրա)
Արտաքին հղումներ
Կատեգորիա:Կանտո տարածաշրջան Կատեգորիա:Ճապոնիայի պրեֆեկտուրաներ
Գումմա (պրեֆեկտուրա)
Գումմա (群馬県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Մաեբասի քաղաքն է, խոշորագույն քաղաքն է Տակասակին։ Տարածքը կազմում է 6 362,33 կմ², բնակչությունը՝ 2 014 469 մարդ, և բնակչության խտությունը՝ 316,62 մարդ/կմ²։
Արտաքին հղումներ
Կատեգորիա:Կանտո տարածաշրջան Կատեգորիա:Ճապոնիայի պրեֆեկտուրաներ
Սիլիգո
Սիլիգո (Siligo), քաղաք Իտալիայում, մտնում է Սարդինիա շրջանի կազմի մեջ, նահանգը՝ Սասսարի։
Կոմունայի հարևանները՝ Առդարա, Բանարի, Բեսսուդե, Բոննանարո, Կոդրոնջանոս, Ֆլորինաս, Մորես և Պլոագե։
Հայտնի քաղաքացիներ
Մարիա Կարտա - դերասան և երգչուհի
Արտաքին հղումներ
Կատեգորիա:Իտալիայի բնակավայրեր
Սիրվարդ Մեսրոպյան
Սիրվարդ Մեսրոպյան, հայ ասմունքող, դերասանուհի։ ՀԽՍՀ վաստակավոր արտիստ։
Երգիչ Վաղարշակ Սահակյանի կինը։
Կենսագրություն
Սիրվարդ Մեսրոպյանը ծնվել է 1928 թվականին, Հալեպում։ 1947 թվականին հայրենդարձել է։ Սովորել է Երևանի գեղարվեստա-թատերական ինստիտուտի դերասանական բաժնում։ Աշխատել է Արտաշատի Ամո Խարազյանի անվան պետական թատրոնում, Հայֆիլհարմոնիայում, Սայաթ-Նովայի անվան անսամբլում։ Տարբեր թատրոններում խաղացել է մի շարք ներկայացումներ։ Դեզդեմոնայի դերը խաղացել է Վահրամ Փափազյանի և Հրաչյա Ներսիսյանի հետ։
Հետագայում հանդես է եկել որպես ասմունքող։ Կատարել է արևմտահայ և արևելահայ պոետների մոնումենտալ գործեր։ Առաջինն է բեմից հնչեցրել Գրիգոր Նարեկացու «Մատյանը»։ Շուրջ երկու տասնամյակ տարածել է Հովհաննես Շիրազի` դեռևս անտիպ, արգելված «Դանթեական» պոեմի 1-ին կատարումը ։
Արտաքին հղումներ
Կատեգորիա:Հայ ասմունքողներ Կատեգորիա:Հայ դերասանուհիներ
Դրախտապաններ
Դրախտապաններ, ճնճղուկանմանների կարգի թռչունների ընտանիք։ Հայտնի է մոտ 200, Հայաստանում՝ 9 տեսակ՝ այգու դրախտապան, եղեգնուտի դրախտապան, լեռնային դարխտապան, ժայռային դրախտապան, ձյան դրախտապան, սևագլուխ դրախտապան, սովորական դրախտապան, սպիտակաթև դրախտապան, կորեկնուկ (վերջին երկուսի կենսակերպը ուսումնասիրված է մասնակի)։ Փոքր չափերի (զանգվածը՝ 12-64 գ), գեղանի կեցվածքով թռչուններ են։ Կտուցը բարակ է, փետրածածկը՝ խիտ, մետաքսափափուկ՝ ցայտուն կամ համեստ գունավորմամբ, երգը՝ պարզունակ, միալար։ Հատիկակեր են։
Կատեգորիա:Ճնճղուկանմաններ
Քիմանի Մարուգե
Քիմանի Մարուգե, Քենիայի քաղաքացի, որը գրանցվել է Գինեսի ռեկորդների գրքում՝ որպես տարրական դպրոց ընդունվելու պահին պատմության մեջ ամենատարեց մարդ։ Նա առաջին դասարան է ընդունվել 2004 թվականի հունվարի 12-ին 84 տարեկան հասակում ։ Թեև նա չի ունեցել որևէ փաստաթուղթ, որը կհաստատեր իր ծննդյան ճշգրիտ ամսաթիվը, Մարուգեն պնդել է, որ ծնվել է 1920 թվականին։
Կենսագրություն
Աֆրիկյան աղքատ ընտանիքում ծնված Մարուգեն մանկության տարիներին դպրոց հաճախելու հնարավորություն չի ունեցել, և այդ պատճառով էլ մնացել է անգրագետ։ 1955 թվականին նա մասնակցել է բրիտանական իշխանությունների դեմ Մաու Մաուի հակագաղութային ապստամբությանը, գերվել և խոշտանգվել է, մասնավորապես վնասվել են նրա ականջի թմբկաթաղանթները։
Կողոպուտ և հետագա ուսուցում
2007-2008 թվականների հետընտրական անկարգությունների ժամանակ Մարուգեի տունը կողոպտել են, և նա որոշել ՝է թողնել ուսումը ։ 2008 թվականի սկզբին նա ապրել էր փախստականների ճամբարում, որտեղ որոշակի հարգանք է վայելել։ ճամբարը դպրոցի շենքից 4 կիլոմետր հեռավորության վրա է եղել, բայց նա ամեն օր դասի է գնացե ։ 2008 թվականի հունիսին նա տեղափոխվել է երկրի մայրաքաղաք Նայրոբի .։
2008 թվականի հունիսին, առողջական խնդիրների պատճառով, Մարուգեն ստիպված է եղել թողնել դպրոցը և տեղափոխվել ծերանոց ։ Այնուամենայնիվ, դրանից անմիջապես հետո՝ նույն տարվա հունիսի 10-ին, նա կրկին ընդունվել է վեցերորդ դասարան Մարուրայի հիմնական դպրոցում, որը գտնվում էր Նայրոբիի Կարիոբանգի թաղամասում։ 2009 թվականի հունվարին ավարտելով յոթերորդ դասարանը, հիվանդության պատճառով վերջնականապես թողել է դպրոցը։
Մկրտություն և մահ
2009 թվականի մայիսի 24-ին, Մարուգեն մկրտվել է Կարիոբանգիի կաթոլիկ եկեղեցում և ընդունել է քրիստոնեական անուն՝ Ստիվեն ։ Կյանքի վերջին ամիսներին նա տեղաշարժվել է սայլակի օգնությամբ։ Մարուգեն մահացել է 2009 թվականի օգոստոսի 14-ին ստամոքսի քաղցկեղից Նայրոբիի Քենյաթա ազգային հիվանդանոցում, թաղվել է Սուբուկիայի իր ֆերմայում ։
2015 թվականի հունվարի 12-ին՝ առաջին դասարան ընդունվելու 11-րդ տարեդարձին, Գուգլըը իր դուդլներից մեկը նվիրել է Մարուգեյին ։ 2010 թվականին Ջասթին Չեդվիքը «Առաջին դասարանցին» գեղարվեստական ֆիլմն է նկարահանել Մարուգեյի մասին ; Ֆիլմը ներկայացվել է 2011 թվականին Էմդենի 22-րդ միջազգային կինոփառատոնում, որտեղ ստացել է երկու մրցանակ։
Ծանոթագրություններ
Կատեգորիա:Քենիացիներ Կատեգորիա:1920-ականների ծնունդներ Կատեգորիա:Գինեսի գրքի ռեկորդակիրներ
Սայթամա (պրեֆեկտուրա)
Սայթամա (埼玉県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Սայտամա քաղաքն է։ Տարածքը կազմում է 3 798,08 կմ², բնակչությունը՝ 7 235 651 մարդ, և բնակչության խտությունը՝ 1905,08 մարդ/կմ²։
Ավստրալիայի ֆուտբոլի ազգային հավաքական
Ավստրալիան Օկեանիայի քառակի չեմպիոն է և Ասիայի 2015 թվականի չեմպիոնն է։ Այսպիսով՝ Ավստրալիան աշխարհի միակ հավաքականն է, որ երկու կոնֆեդերացիաների առաջնությունների հաղթող է դարձել։ Ավստրալիան 1974 թվականին մասնակցել է Աշխարհի առաջնությանը, սակայն հաջորդ անգամ միայն 2006 թվականին է կարողացել հաղթահարել որակավորման փուլը և մասնակցել Աշխարհի առաջնությանը։ Նույն այս թվականին Ավստրալիան անդամակցել է Ասիայի ֆուտբոլի կոնֆեդերացիային, քանի որ նրա մակարդակը արդեն շատ էր գերազանցում խաղաղօվկիանոսյան հավաքականների մակարդակը։ Ավստրալիան նաև մասնակցել է 2010 և 2014 թվականների Աշխարհի առաջնություններին։ Հավաքականի լավագույն արդյունքը աշխարհի առաջնություններում եղել է 1/8 եզրափակիչ հասնելը 2006 թվականին։ Ավստրալիան նաև 3 անգամ մասնակցել է Կոնֆեդերացիաների գավաթին։
ՖԻՖԱ-ի դասակարգման աղյուսակում զբաղեցնում է 48-րդ հորիզոնականը՝ 2017 թվականի հունիսի 1-ի դրությամբ ։
Վաղ տարիներ
Ավստրալիայի ազգային հավաքականը իր մրցելույթները սկսել է 1922 թվականին Նոր Զելանդիա կատարած հավաքներում, որտեղ պարտվեց երկու անգամ և մեկ անգամ խաղաց ոչ-ոքի։ Մյուս 36 տարիների Ավստրալիան, Նոր Զելանդիան և Հարավաֆրիկյան Հանրապետությունը դարձան մշտական հակառակորդներ ընկերական խաղերում ։ Այս ընթացքում Ավստրալիան նաև հանդիպեց Կանադայի և Հնդկաստանի ընտրանիների դեմ Ավստրալիա կատարած հավաքների ժամանակ համապատասխանաբար 1924 և 1938 թվականներին ։ Ավստրալիան իր պատմության ընթացքում ունեցավ ամենախոշոր հաշվով պարտությունը 1951 թվականի հունիսի 30-ին, երբ նրանք պարտվեցին Անգլիային 0-17 հաշվով ։ Ավստրալիան հազվագյուտ հնարավորություն էր ստանում մասնացել միջազգային մրցույթներին, նրանց առաջին մրցույթը կայացավ 1956 թվականի Մելբուրնի օլիմիադայում։ Օդային տրանսպորտի էժանանալու հետ միասին Ավստրալիան սկսեց հանդիպել նաև այլ մրցակիցների հետ ։ Այնուամենայնիվ աշխարհագրական մեկուսացումը շարունակեց մեծ դերակատարում ունենալ հաջորդ 30 տարիներին ։
Երբ չհաջողվեց որակավորվել Ֆուտբոլի աշխարհի առաջնության 1966 և 1970 թվականների եզրափակիչ առաջնություններին` պարտվելով փլեյ-օֆֆ հանդիպումները համապատասխանաբար Հայուսիսային Կորեային և Իսրայելին, Ավստրալիան վերջապես որակավորվեց առաջին անգամ 1974 թվականի առաջնությանը ։ Ոչ ոքի խաղալով Չիլիի դեմ և պարտվելով Արևելյան և Արևմտյան Գրեմանիաներին, հավաքականը առանց գոլ խփելու զբաղեցրեց խմբում վերջին տեղը և չանցավ հաջորդ փուլ։ Ավստրալիայի հավաքականը չմասնակցեց Աշխարհի առաջնություններին ավելի քան 30 տարին մինչև 2006 թվականը ։
Առաջին հաջողություն և «ոսկե սերունդ»
Աշխարհի առաջնությունում ցույց տված թույլ խաղը չազդեց նրանց մարտունակության վրա ընդդեմ եվրոպական և հարավամերիկյան ուժեղ հավաքականներին դեմ։ 1988 թվականին Ավստրալիան հաղթեց այդ ժամանակվա աշխարհի չեմպիոն Արգենտինային 4-1 հաշվով Ավստրալիայի երկմայրցամաքային ոսկե գավաթում ։ 1997 թվականին Ավստրալիան ոչ ոքի խաղաց գործող չեմպիոն Բրազիլիայի դեմ և հաղթեց Ուրուգվային 1-0 հաշվով ՖԻՖԱ Կոնֆեդերացիաների գավաթ 1997 թվականի կիսաեզրափակչում ։ 2001 թվականին Ավստրալիան հաղթեց գործող չեմպիոն Ֆրանսիային ՖԻՖԱ Կոնֆեդերացիաների գավաթ 2001-ի խմբային փուլում և հաղթեց Բրազիլիային երրորդ տեղի համար պայքարում ։ Ավստրալիան 2003 թվականին հաղթեց Անգլիային 3-1 հաշվով, որի ժամանակ Ուեյն Ռունին նշեց հավաքականում իր նորամուտը ։
Ավստրալիան հաջողությամբ ավարտեց 2006 թվականի Աշխարհի առաջնության ընտրական փուլը և որակավորվեց եզրափակիչ փուլին ։ Հավաքականի մարզիչ Ֆրենկ Ֆարինան հեռացվեց պաշտոնից 2005 թվականի Կոնֆեդերացիաների գավաթում թույլ ելույթից հետո և նրան փոխարինեց Գուս Հիդինգը ։ Ավստրալիան ՖԻՖԱ դասակարգմամբ 49-րդն էր, երբ խաղաց 18-րդ հավաքական Ուրուգվայի դեմ, որակավորման փուլի փլեյ-օֆֆ շրջանակում, որի հետ առաջին խաղում պարտվեց 0-1 հաշվով ։
Երկրորդ հանդիպումը տեղի ունեցավ Ավստրալիա մարզադաշտում, որին ներկա էին 82.698 հանդիսատես ։ 90 րոպե անց Ավստրալիան հաղթեց 1-0 հաշվով և ընդհանուր հաշիվը հավասարվեց, հավաքականները խաղացին ավելացված ժամանակում, սակայն հաշիվը չփոխվեց և սկսվեցին հետխաղյա 11 մետրանոցներ, որտեղ Ավստրալիան հաղթեց 4-2 հաշվով և դարձավ առաջին հավաքականը, որն ուղեգիր ձեռք բերեց 11 մետրանոցների շնորհիվ ։
ՀՀ ԶՈՒ ավագ սերժանտ
Ծանոթագրություններ
Կատեգորիա:ՀՀ ԶՈՒ կոչումներ
Ավստրալիայի ֆուտբոլի ազգային հավաքական
Առաջին հաջողություն և «ոսկե սերունդ»
Ավստրալիան 2006 թվականի աշխարհի առաջնության ժամանակ ընդգրկվեց F խմբում Ճապոնիայի, Խորվաթիայի և գործող չեմպիոն Բրազիլիայի հետ միասին։ Նրանց առաջին խաղում Ավստրալիան հաղթեց Ճապոնիային 3-1 հաշվով, որտեղ աչքի ընկավ Թիմ Կահիլը երկու անգամ (84', 89') և Ջոն Ալոիսին մեկ անգամ (90+2'), բոլոր գոլերը գրանցվեցին վերջին ութ րոպեներին։ Այս գոլերը դարձան պատմություն, քանի որ սա առաջին անգամ էր, երբ որևէ հավաքական դառնում երեք գոլի հեղինակ վերջին ութ րոպեներում ։ Երկրորդ խաղում Ավստրալիան հանդիպեց Բրազիլիայի հետ և պարտվեց 0-2 հաշվով։ Խմբային փուլի վերջին խաղում Ավստրալիան հանդիպեց Խորվաթիայի հետ և գրանցվեց 2-2 հաշիվը, ինչը թուլյ տվեց ավստրալիացիներին դուրս գալ 1/8 եզրափակիչ, որտեղ նրանք դուրս մնացին` պարտվելով Իտալիային 0-1 հաշվով։ Այս պարտությունից հետո Ավստրալիայի գլխավոր մարզիչ Հիդինգը հրաժարական տվեց ։ Այս հաջողությունից հետո Ավստրալիան դարձավ ԱՖԿ տարվա լավագույն հավաքական, իսկ նրան կոչեցին «ոսկե սերունդ» ։
Հետագա հաջողություն
Գլխավոր մարզիչ Գրահամ Արնոլդի գլխավորությամբ Ավստրալիան առաջին անգամ մասնակցեց 2007 թվականի Ասիական գավաթին` ունենալով ուժեղ կազմ, որի մեծ մասը մասնակցել էր Աշխարհի նախորդ առաջնությունում։ Ընդգրկվելով A խմբում նրանք խաղացին Օմանի (1-1, ոչ ոքի), Թայլանդի (4–0, հաղթանակ) և հետագա չեմպիոն Իրաքի (3–1, պարտություն) դեմ` Ավստրալիան դուրս եկավ քառորդ եզրափակիչ։ Քառորդ եզրափակչում նրանք հանդիպեցին Ճապոնիայի դեմ և հիմնական և լրացուցիչ ժամանակներն ավարտվեցին ոչ ոքի 1-1 հաշվով և Ավստրալիան դուրս մնաց հետխաղյա 11 մետրանոցների արդյունքում։ 2007 թվականի սեպտեմբերի 11-ի ընկերական հանդիպումը Արգենտինայի դեմ (1-0, պարտություն) դարձավ վերջինը գլխավոր մարզիչ Գրահամ Արնոլդի համար և նրան փոխարինեց Պիմ Վերբեկը 2007 թվականի դեկտեմբերից ։
Ավստրալիան սկսեց 2010 թվականի Աշխարհի առաջնության որակավորումը որակավորման երրորդ փուլից և ընդգրկվեց Կատարի, Իրաքի և Չինաստանի հետ միևնույն խմբում և ավարտեց առաջին տեղում։ Ավստրալիան նաև հաղթեց որակավորման չորրորդ խմբում, որտեց ընդգրկված էին Ճապոնիան, Բահրեյնը, Կատարը և Ուզբեկստանը ։
Ավստրալիան Ֆուտբոլի աշխարհի առաջնություն 2010 թվականի ժամանակ ընդգրկվեց D խմբում եռակի չեմպիոն Գերմանիայի, Գանայի և Սերբիայի հետ միասին։ 2010 թվականի հունիսի 14-ին Ավստրալիան հանդիպեց Գերմանիայի հետ։ Պիմ Վերբիկը անականկալ որոշում ընդունեց` խաղալով առանց ընգծված հարձակվողով և պարտվեց 0-4 հաշվով։ Վերբիկին շատերը քննադատեցին այս մարտավարության համար, իսկ Ավստրալիայում ֆուտբոլի հեռարձակման նախագահ Կրեյգ Ֆոստերը պահանջեց անմիջապես հեռացնել նրան ։ Ավստրալիան ոչ ոքի 1-1 հաշվով խաղաց երկրորդ խաղում Գանայի դեմ, իսկ երրորդ խաղում Ավստրալիան հաղթեց Սերբիային 2-1 հաշվով, սակայն դուրս մնաց հետագա պայքարից վատ գոլային տարբերություն ունենալու պատճառով։ Պիմ Վերբիկը հրաժեշտ տվեց մարզիչի պաշտոնին և նրան շուտով փոխարինեց Հոլգեր Օսիեկը ։
Նոր սերունդ, Ասիայի գավաթ 2015-ի հաղթանակ
2014 թվականի Աշխարհի գավաթի ժամանակ Ավստրալիան ընդգրկվեց B խմբում գործող չեմպիոն Իսպանիայի, 2010 թվականի արծաթե մեդալակիր Նիդերլանդների և Չիլիի հավաքականների հետ միասին ։ Առաջին խաղում նրանք ցուցադրեցին ոչ փայլուն խաղ և պարտվեցին Չիլիին 1-3 հաշվով, միակ գոլը ավստրալիացիների կազմում խփեց Տիմ Կահիլը։ Երկրորդ խաղում նրանք նույնպես պարտություն կրեցին, այս անգամ Նիդերլանդներից և Իսպանիայի հետ միասին վաղօրոք լքեցին պայքարը։ Երրորդ խաղը նույնպես անհաջող էր, նրանք պարտվեցին 0-3 հաշվով Իսպանիային ։
Աշխարհի գավաթից հետո Ավստրալիան առաջին միջազգային հանդիպումը անցկացրեց Բելգիայի դեմ և պարտվեց 0-2 հաշվով։ Չորս օր անց Անգե Պոստեկոգլուի գլխավորությամբ Ավստրալիան տարավ իր առաջին հաղթանակը Սաուդյան Արաբիայի նկատմամբ 3-2 հաշվով։ Միացյալ Արաբական Էմությությունների հետ ոչ ոքիից հետո հաջորդեց Կատարից և Ճապոնիայից կրած պարտությունները, ինչից հետո ՖԻՖԱ-ի դասակարգման աղյուսակում Ավստրալիան դարձավ 102-ը, ինչը նրա պատմության մեջ ամեցածրն էր ։
Հաջորդ տարի Ավստրալիան ընդունեց ԱՖԿ Ասիայի գավաթ 2015-ը, որում հավաքականը մասնակցում էր երրորդ անգամ անընդմեջ։ Ավստրալիան հաղթեց խմբային փուլի առաջին երկու խաղերում Քուվեյթին և Օմանին համապատասխանաբար 4-1 և 4-0 հաշիվներով։ Նրանք երաշխավորեցին հաջորդ փուլի ուղեգիրը և վերջին խաղում պարտվեցին Հարավային Կորեային 0-1 հաշվով ։ Նրանք քառորդ եզրափակչում հանդիպեցին Չինաստանի հետ, որտեղ Ավստրալիան առավելության հասավ 2-0 հաշվով Տիմ Կահիլի դուբլի շնորհիվ։ Կիսաեզրափակչում նրանց մրցակիցն էր Միացյալ Արաբական Էմիրությունները, որին նույնպես հաղթեցին 2-0 հաշվով և երկրորդ անգամ անընդմեջ դուրս եկան եզրափակիչ։ Նրանք հունվարի 31-ին եզրափակչում մրցեցին Հարավային Կորեայի հետ և լրացուցիչ ժամանակում հաղթանակ տարան 2-1 հաշվով և որակավորվեցին ՖԻՖԱ Կոնֆեդերացիաների գավաթ 2017 ։
2018 թվականին մարտի 16-ին ԿՈՆՄԵԲՈԼ-ը հայտարարեց, որ Ավստրալիան կարող է լինել ԱՖԿ երեք թիմերից մեկը, որը կմասնակցի Կոպա Ամերիկա 2019-ին։ Կատարը, Հարավային Կորեան, Ճապոնիան և Չինաստանը մյուս հնարավոր չորս հավաքականներն են ։ Այնուամենայնիվ վերջնականորեն Կատարը և Ճապոնիան դարձան հրավիրված հավաքականները ։
Մեդիա ծածկույթ
Ավստրալիայի հանդիպումները հեռարձակվում են վճարովի Fox Sports և 2018 թվականից սկսած անվճար Network Ten ցանցի One ալիքով։ Մինչ այդ հեռարձակվում էր Nine ցանցի 9Go! ալիքով։ Ազգային հավաքականը գրանցել է մի քանի ռեկորդներ վճարովի և անվճար ալիքներում։ Ֆուտբոլի աշխարհի առաջնություն 2006-ի որակավորման վերջին հանդիպումը Ուրուգվայի դեմ դիտել են տեղ հեռուստատեսության համար ռեկորդային 3.4 միլիոն հեռուստադիտող, իսկ 2010 թվականի որակավորման հանդիպումը Ուզբեկստանի դեմ գրանցել է ռեկորդ վճարովի հեռուստատեսությունում, հեռուստադիտողների թիվը կազմել է 431.000 : 2015 թվականի ԱՖԿ Ասիայի գավաթի եզրափակիչը Հարավային Կորեայի դեմ Ամբողջ Ավստրալիայում դիտել է 5.3 միլիոն հեռուստադիտող ։
Համազգեստ
Ավստրալիայի առաջին համազգռստը եղել է երկնագույն կարմիր գծերով գուլպաների վրա, այս գույները ներկայացնում էին Նոր Հարավային Ուելս և Քվինսլենդ նահանգները։ Համազգեստը նման էր այդ ժամանակվա Ռեգբիի հավաքականի համազգեստին ։ Համազգեստը մնաց երկնագույն մինչև 1924 թվականը, երբ փոխվեց կանաչի և դեղինի ։
Ավստրալիյի հավաքականի մարզաշապիկները դեղին էին, սովորաբար կանաչ կիսավարտիքներով և դեղին գուլպաներով սկսած 1960-ական թվականներին։ Գուլպաների գույնը նաև լինում էր դեղին ինչպես շապիկը և կանաչ ինչպես կիսավարտիքը 1970 թվականից- 1990-ական թվականներին։ Նրանց ներկայիս մրցակցի հարկի տակ համազգեստի գույներն էն մուգ կանաչ շապիկ, մուգ կանաչ կիսավարտիքով և գուլպաներով։ Ավստրալիայի համազգեստը արտադրել են Umbro-ն, Adidas-ը, KingRoo-ն և 2004 թվականից սկսած Նայքը ։
Ավստրալիայի հավաքականի մարզաշապիկի ձախ կողմում ավանդաբար պատկերված է եղել Ավստրալիայի զինանշանը։ Առաջին անգամ հավաքականը կրել է ավանդական դեղին և կանաչ համազգեստը 1924 թվականին ։ 1974 թվականի աշխարհի առաջնության ժամանակ Ավստրալիայի համազգեստը արտադրել է Adidas-ը քանի որ այն էր հովանավորում առաջնությունը։ Սակայն Ավստրալիայի համազգեստի պաշտոնական արտադրողն էր Umbro-ն ։ Նայքի հետ պայմանագիրը կնքվել է 2012 թվականին և այն կարտադրի համազգեստը մինչև 2022 թվականը ։
Մականուն
Ավստրալիայի մականունը «Սոկերուս» է, որը տրվել է 1967 թվականին ավստրալիացի լրագրող Տոնի Հորստիդը, երբ նա լուսաբանում էր հավաքականի ելույթները Հարավային Վիետնամում Վիետնամի պատերազմի ժամանակ ։ Այն ներկայում օգտագործում են և ավստրալիացիները և երկրի ֆուտբոլի ֆեդերացիան ։ Մականունը ցույց է տալի երկրում մշակութային համախմբվածությունը։ Այն նաև ցույց է տալիս ավստրալիական անգլերենով ֆուտբոլի անվանումը ։
Անվանումն ինքնին նման է ավստրալիայի մյուս հավաքականների մականուններին։ Բացի այդ անվանումը կարող է կապել ավստրալիայի խորհրդանիշ համարվող կենգուրուի հետ։ Սոկեր և կենգուրու բառերը կարելի է միացնել ու ստանալ սոկեր-րու, ինչպես Օլիրուս անվանում են Ավստրալիայի օլիմպիական ֆուտբոլի հավաքականին ։
Հիմնական մրցակիցներ
Երկար տարիներ Ավստրալիայի գլխավոր մրցակիցները նրանց հարևան Նոր Զելանդիան էր ։ Երկու հավաքականների պատմությունն սկսվում է 1922 թվականից, երբ նրանք հանդիպեցին առաջին անգամ։ Երկու հավաքականների միջև դիմակայությունը ոչ միայն սպորտ է, այլև մշակույթ, որը ցույց է տալիս երկու պետությունների բարեկամությունը։ Դիմակայությունն առավել հետաքրքիր էր, երբ երկու հավաքականները ՕՖԿ անդամ էին և հաճախ էին հանդիպում ՕՖԿ Ազգերի գավաթի եզրափակչում և ՖԻՖԱ աշխարհի առաջնության որակավորման փուլում, որտեղ ՕՖԿ-ից միայն մեկ հավաքական էր շարունակում պայքարը։ Երբ Ավստրալիան լքեց ՕՖԿ-ն և միացավ ԱՖԿ-ին 2006 թվականից, երկու հավաքականների հանդիպումները ավելի հազվագյուտ դարձան։ Այնուամենայնիվ երկու հավաքականների միջև հանդիպումները դեռ մեծ հետաքրքրություն են առաջացնում հանրության և լրատվամիջոցների մոտ ։
Միանալով ԱՖԿ-ին` ավստրալիացիների հիմնական մրցակիցը դարձավ հզոր հավաքական ունեցող Ճապոնիան ։ Նրանց դիմակայությունը սկիզբ առավ 2006 թվականի աշխարհի առաջնությունից, որտեղ երկու հավաքականները ընդգրկված էին միևնույն խմբում։ Նրանց դիմակայությունը շարունակվեց, երբ հավաքականները հանդիպում էին միմյան ԱՖԿ տարբեր մրցություններում, Ներառյալ ԱՖԿ Ասիայի գավաթ 2011 թվականի եզրափակչում և Աշխարհի գավաթի ընտրական փուլերում։
Արամ Սուքիասյան
Արամ Միսակի Սուքիասյան, հայ ռեժիսոր։ ՀՀ արվեստի վաստակավոր գործիչ (2012)։
Ռազմական դոկտրին
Ռազմական դոկտրին կամ ռազմական վարդապետություն, ռազմական (պաշտպանական) անվտանգության բնագավառում պետության քաղաքականության հռչակագիրը։ Ռազմական դոկտրինը կամ ռազմական վարդապետությունը պաշտոնական հայացքների և դրույթների համակարգ է, որը սահմանում է ռազմական շինարարության ուղղվածությունը, պետության և զինված ուժերի պատերազմին նախապատրաստելու ուղիները, պատերազմի վարման եղանակներն ու ձևերը ։
Ռազմական դոկտրինը մշակում է պետության քաղաքական ղեկավարությունը ։ Ռազմական դոկտրինի հիմնական դրույթները կազմավորվում և փոփոխվում են կախված քաղաքականությունից և հասարակարգից, արտադրողական ուժերի զարգացումից, նոր գիտական ձեռքբերումներից և հնարավոր պատերազմի բնույթից ։
Ռազմական դոկտրինի որոշումը
«Պաշտպանական անվտանգությունն» առավել ընդարձակ հասկացություն է, քան «ռազմական անվտանգությունը»։ Այն ապահովվում է ամբողջ երկրի ջանքերով՝ հաշվի առնելով ոչ միայն ռազմական, այլև տնտեսական, տեղեկատվական և այլ գործոնները։
Դոկտրինալ հարցերը այս կամ այն տեսքով իրենց արտացոլումն են գտնում զանազան փաստաթղթերում.
Դոկտրինալ հարցերից կարևորագույնները կուտակվում են Ռազմական դոկտրինի հիմունքներում, մասնավորապես՝
Ռազմական դոկտրինները, որպես պետությունում ընդունված պաշտոնական հայացքների համակարգերկան ցանկացած պետությունում։ Այն փաստաթղթերը, որոնցում այդ դոկտրինալ հայացքները շարադրվում են, կարող են զանազան անուններ կրել։ Օրինակ՝ Հայաստանի Հանրապետությունում և ԱՊՀ մի շարք երկրներում (Ռուսաստանում, Բելառուսում, Ղազախստանում) դրանք կոչվում են «Ռազմական դոկտրին», ԱՄՆ-ում՝ «Ազգային անվտանգության ռազմավարություն», իսկ 28 պետություններ ընդգրկող «Հյուսիսատլանտյան պայմանագրի կազմակերպություն» կոչվող ռազմաքաղաքական դաշինքում կամ ՆԱՏՕ-ում՝ «ՆԱՏՕ-ի ռազմավարական հայեցակարգ»։
Խորհրդային ժամանակաշրջանում
Խորհրդային պետության ռազմական դոկտրինի հիմքերը մշակվել են Վ․ Ի․ Լենինի ղեկավարությամբ։ Ըստ ԽՍՀՄ ղեկավարության՝ սովետական ռուսական ռազմական դոկտրինը բխում էր, իբր, ԽՍՀՄ այսպես կոչված խաղաղասիրական քաղաքականությունից, արտահայտում Խորհրդային Միության կոմունիստական կուսակցության քաղաքականությունը պատերազմի և խաղաղության հարցերում, որոշում հնարավոր պատերազմների բնույթն ու էությունը և դրանց նկատմամբ վերաբերմունքը, ագրեսորների դեմ երկրի և զինված ուժերի նախապատրաստման և պայքարի խնդիրները և այլն։ Կարևոր նշանակություն է տրվում ԽՍՀՄ Զինված ուժերի և սոցիալիստական երկրների բանակների սերտ համագործակցությանը։ Սովետական ռազմական դոկտրինը, ըստ խորհրդային գաղափարախոսության, իբր, ծառայում էր խաղաղության գործին, իմպերիալիստական ագրեսորների նկրտումների սանձահարմանը և ուներ վառ արտահայտված առաջադիմական բնույթ։
Ամերիկայի Միացյալ Նահանգների ռազմական դոկտրինը
ԱՄՆ–ի ռազմական դոկտրինն իր հիմքում ունի պատերազմի միջոցով համաշխարհային տիրապետություն հաստատելու հայացքներ և իր էությամբ ագրեսիվ է։ Երկրորդ համաշխարհային պատերազմից (1939–45) հետո ԱՄՆ–ում ընդունվել է «միջուկային ահաբեկման» դոկտրինը՝ ուղղված ԽՍՀՄ–ի և սոցիալիստական մյուս երկրների դեմ։ ՆԱՏՕ–ի ստեղծումից (1949) հետո ընդունվել է «սրի» և «վահանի», 1950-ական թթ․՝ «զանգվածային հատուցման», 1962-ին՝ «ճկուն հակազդեցության ստրատեգիայի», 1967-ին՝ «առաջավոր դիրքերի», 1980- ական թթ․՝ «սահմանափակ» և «տևական» միջուկային պատերազմների ռազմական դոկտրինները։
«Միջուկային ահաբեկման» դոկտրին
Երկրորդ համաշխարհային պատերազմից (1939–45) հետո ԱՄՆ–ում ընդունվել է «միջուկային ահաբեկման» դոկտրինը՝ ուղղված ԽՍՀՄ–ի և սոցիալիստական մյուս երկրների դեմ։
«Սրի» և «վահանի» դոկտրին
ՆԱՏՕ–ի ստեղծումից (1949) հետո ԱՄՆ–ում ընդունվել է «սրի» և «վահանի» դոկտրինը։
«Զանգվածային հատուցման» դոկտրին
1950-ական թթ․ ԱՄՆ–ում ընդունվել է «զանգվածային հատուցման» դոկտրինը։
«Ճկուն հակազդեցության ստրատեգիայի» դոկտրինը
1962-ին ԱՄՆ–ում ընդունվել է «ճկուն հակազդեցության ստրատեգիայի» դոկտրինը։
«Առաջավոր դիրքերի» դոկտրինը
1967-ին ԱՄՆ–ում ընդունվել է «առաջավոր դիրքերի» դոկտրինը։
Արտաքին հղումներ
Կատեգորիա:Ռազմագիտություն Կատեգորիա:Ռազմական իրավունք Կատեգորիա:Ռազմական դոկտրին Կատեգորիա:Ռազմական վարդապետություն
Սալսոլին
Սալսոլին, ացազմոչիաիկ դեղանյութ, ալկալոիդ է, պարունակվում է թելուկազգիների ընտանիքի օշան բույսում։ Օգտագործվում է քլորաջրածնական աղի  ձևով՝ հիպերտոնիկ հիվանդության և գլխուղեղի արյան անոթների սպազմի դեպքում։
Պետրոպավլովսկայա եկեղեցի (Կիսլովսկոե)
Սուրբ Ամենաբարձրյալ առաքյալներ Պողոսի և Պետրսի եկեղեցի (Церковь Святых Первоверховных Апостолов Петра и Павла), ռուս ուղղափառ եկեղեցու Կամենսկի թեմի վանք Սվերդլովսկի մարզի Կամենսկի քաղաքային օկրուգի Կիսլովսկոե գյուղում ։
Սվերդլովսկի մարզային կառավարության 2001 թվականի № 859-ПП որոշմամբ  եկեղեցուն շնորհվել է տարածաշրջանային նշանակության հուշարձանի կարգավիճակ ։
Պատմություն
Առաջին փայտե եկեղեցին Կիսլովսկում կառուցվել է 1746 թվականին, օծվել է Տոբոլսկի միտրոպոլիտ Անտոնիայի օրհնությամբ և կոչվել Սուրբ ամենաբարձրյալ առաքյալներ Պողոսի և Պետրոսի անվամբ։ Վանքի հին փայտե շինությունը հատկացվել է Շադրինսկի շրջանի Ուլուգուշսկ գյուղին ։
1832 թվականին ծխականների հանգանակությամբ, տեղաբնակ շինարար Մովսես Տիխոնով Մելնիկովի ակտիվ մասնակցությամբ և սեփական միջոցների ներդրմամբ կառուցվեց քարե եռաբեմ եկեղեցի։ Գլխավոր եկեղեցին օծվել է Պերմի եպիսկոպոս Արկադի սրբազանի օրհնությամբ 1846 թվականի հունիսի 29-ին ։
1879-1882 թվականներին եկեղեցին վերակառուցվեց, սկզբում ջեռուցվեց աջ կողմի մատուռը, որը օծվեց Եկատերինբուրգի եպիսկոպոս Մոդեստի օրհնությամբ 1879 թվականի նոյեմբերի 11-ին տեառնընդառաջի տոնի պատվին, այնուհետև ձախ մատուռը, որը դարձյալ օծվեց Եկատերինբուրգի եպիսկոպոս Մոդեստի օրհնությամբ 1882 թվականի հունիսի  29-ին,  Սուրբ Ասվածածնի տոնի պատվին։ 20-րդ դարի սկզբում գլխավոր տաճարում կային  քառաշարք ոսկեզօծ փորագրությամբ սրբապատկերներ,  տաճարի ներքին պատերը ներկված էին յուղաներկով, իսկ միջնամասում և զոհասեղանին գեղանկարչական պատկերներ էին արված։
Եկեղեցու կցաշենքում պատերը սվաղված և սպիտակեցված էին կրաքարով, իսկ զոհասեղանը ներկված էր սոսնձային ներկով։ Դրսից ամբողջ եկեղեցին սվաղված և սպիտակեցված էր և երկաթով պատված։ Գլխավոր տաճարում 1888 թվականին թագավորական դարպասները փոխարինվեցին նորերով, տեղական սրբապատկերները վերանկարվեցին, մյուսները նորացվեցին, ոսկեզօծված սրբապատկերները մաքրվեցին, իսկ եկեղեցին զարդարվեց որմնանկարային գեղանկարչությամբ։ Եկեղեցում պահպանվել է 1788 թվականի գահական արծաթե խաչը։ Բացի եկեղեցական կանոնադրությամբ սովորաբար իրականացվողներից ծխական համայնքում գոյություն ունի երկու խաչի թափոր, ամեն տարի օգոստոսի 6-ին  կազմակերպվում է երթ դեպի նախկին փայտե եկեղեցուց ոչ հեռու գտնվող խաչը և Համբարձման օրը դեպիԿունգուրսկ գյուղի մոտ գտնվող խաչը  ։
Տաճարը փակվել է 1937 թվականին, իսկ 1990 թվականին վերադարձվել է Ռուսական ուղղափառ եկեղեցուն ։
Ծանոթագրություններ
Կատեգորիա:1846 հիմնադրումներ Ռուսաստանում Կատեգորիա:Ռուսաստանի մշակութային ժառանգություն
Կամիզանո Վիչենտինո
Կամիզանո Վիչենտինո (Camisano Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 8466 մարդ, բնակչության խտություն՝ 282 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 36043։ Հեռախոսային կոդ՝ 04444։
Կոմունայի հովանավորն է Սուրբ Նիկողայոս Զմյուռնացին, տոնը նշվում է դեկտեմբերի 6-ին։
Ծանոթագրություններ
Կատեգորիա:Իտալիայի բնակավայրեր
Թիբա (պրեֆեկտուրա)
Թիբա (千葉県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Թիբա քաղաքն է։ Տարածքը կազմում է 5 156,61 կմ², բնակչությունը՝ 6 196 701 մարդ, և բնակչության խտությունը՝  1201,70 մարդ/կմ²։
Հիմնվել է 1837 թվականի հունիսի 15-ին Կիսարաձու և Իմբա պրեֆեկտուրաների միավորման արդյունքում։
Արտաքին հղումներ
Կատեգորիա:Կանտո տարածաշրջան Կատեգորիա:Ճապոնիայի պրեֆեկտուրաներ
Ալեքսեյ Արականցևի կիսանդրի (Սեմիկարակորսկ)
Պատմություն
Քաղաքում տեղադրվել է ՌԽՖՍՀ վաստակավոր շինարար Ալեքսեյ Ալեքսանդրովիչ Արականցևի կիսանդրին։
Ալեքսեյ Ալեքսանդրովիչ Արականցևը ծնվել է 1929 թվականին Ռոստովի մարզի Սեմիկարակորսկայա գյուղում։ Այստեղ էլ նա սովորել է և 1958 թվականից աշխատել շինարար։ Աշխատել է Սեմիկարակորսկի միջկոլտնտեսական շինարարական կազմակերպությունում որպես վարպետ, իսկ 1965 թվականից գլխավորել է այն։
Նրա մասնակցությամբ շրջանում կառուցվել են. Զադոնո-Կագալնիցկայայի թռչնաֆաբրիկան, նավթաբազան, պահածոների և պանրի գործարանները, հիվանդանոցային համալիրը, շրջանային մշակույթի տունը, № 1, № 2, № 3 դպրոցները, «Ոսկե ձկնիկ» մանկապարտեզը, ՊՈՒ-73-ի ուսումնական մասնաշենքն ու հանրակացարանը, բնակելի շենքեր և այլ շինություններ Սեմիկարակորսկ քաղաքում։
Ալեքսեյ Արականցևը պարգևատրվել է Աշխատանքային կարմիր դրոշի և «Պատվո նշան» շքանշաններով։ Նրան շնորհվել են ՌԽՖՍՀ վաստակավոր շինարարի, «Դոնի լավագույն շինարար» կոչումները։
Մահացել է 2001 թվականին, թաղված է Սեմիկարակորսկում։ Նրա անունով Սեմիկարակորսկ քաղաքում անվանվել է պողոտա։
Նկարագրություն
Հուշարձանի տարածքը բարեկարգված է։
Հղումներ
Կատեգորիա:Ռոստովի մարզի հուշարձաններ
Յոզեֆ Վացլավ Սլադեկ
Կենսագրություն
Յոզեֆ Վացլավ Սլադեկը ծնվել է Չեխիայի Զբիրոհ քաղաքում։ Ավարտել է Պրահայի համալսարանը։ Երկար տարիներ ղեկավարել է Յան Ներուդայի և Վիտեզսլավ Հալեկի հիմնադրած «Լյումիր» (Lumírovci) գրական ամսագիրը։ Սլադեկի ստեղծագործական ժառանգությունը գլխավորապես ոչ մեծ ռեալիստական բանաստեղծություններն են՝ հագեցած սոցիալական և ազգային-ազատագրական թեմաներով։ Նրա ստեղծագործության առաջատար հերոսը չքավոր գյուղացին է։ Բանաստեղծի լիրիկական բանաստեղծությունները ներծծված են ժողովրդական երգերով։ Սլադեկի ստեղծագործության մեջ կենտրոնական դեր են գրավում «Գյուղական երգերը» (1889), «Չեխական սոնետներ» (1890) և «Չեխական երգեր» (1892) ժողովածուները։ Սլադեկի գրական ժառանգության մեջ էական տեղ են գրավում նրա՝ մանուկների համար գրած բանաստեղծությունները ։
Արտաքին հղումներ
Կատեգորիա:Չեխ բանաստեղծներ Կատեգորիա:Չեխ գրողներ Կատեգորիա:Չեխ թարգմանիչներ Կատեգորիա:Չեխ լրագրողներ Կատեգորիա:Կարլի համալսարանի շրջանավարտներ Կատեգորիա:Չեխ մանկավարժներ Կատեգորիա:Չեխ մանկագիրներ
Էլս Ալամուս
Էլս Ալամուս (Els Alamús, Els Alamus), մունիցիպալիտետ Իսպանիայում, մտնում է Լեյդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Սեգռիյա համայնքի մեջ։ Տարածքը զբաղեցնում է 20, 21 կմ2 ։ Բնակչությունը ՝ 739 մարդ (ըստ 2010 թվականի)։
Աֆրիկայի օր
Աֆրիկայի ազատագրման օր (ներկայումս՝ Աֆրիկայի օր), ամենամյա տոն, որը ՄԱԿ-ի որոշմամբ նշվում է մայիսի 25-ին Աֆրիկյան միության երկրների կողմից ։
Պատմություն
1963 թվականի մայիսի 25-ին Ադիս Աբեբայում կայացած աֆրիկյան երկրների կառավարության 1-ին խորհրդաժողովում ստեղծվել է Աֆրիկյան միասնության միջպետական կազմակերպությունը (ԱՄԿ), և աֆրիկյան երեսուն երկիր ստորագրել է կազմակերպության կանոնադրությունը ։
ԱՄԿ-ն սահմանել է իր նպատակները՝ մայրցամաքային երկրների միասնության և համերաշխության ամրապնդում, աֆրիկյան պետությունների գործողությունների համակարգում և համակողմանի համագործակցության զարգացում, ինքնիշխանության, տարածքային ամբողջականության և անկախության պաշտպանություն, գաղութատիրության բոլոր տեսակների ոչնչացում և միջազգային համագործակցության խրախուսում։
Աֆրիկան մեծ տնտեսական հնարավորություններ ունեցող մայրցամաք է, որն առանձնանում է բուսական և կենդանական աշխարհի հարստությամբ, հանքային հումքի պաշարներով, հողային և ջրային ռեսուրսների առատությամբ, բազմամարդ և արագ աճող բնակչությամբ։ Դրա հետ մեկտեղ Աֆրիկայի տնտեսությունը համաշխարհային տնտեսության առավել հետամնաց մասն է։ Այս հետամնացությունը զարգացած երկրների գաղութային անցյալի և ներկայիս նեոգաղութատեր քաղաքականության, մայրցամաքի երկրներում քաղաքական անկայունության, ներքին արտադրական բազայի և ենթակառուցվածքների թուլության, ներդրումների անբավարար հոսքի հետևանք է։
1999 թվականին ՄԱԿ-ի գլխավոր ասամբլեան Ապագաղութացման հատուկ կոմիտեին առաջարկել է ամեն տարի մայիսի 25-31-ը նշել Ոչ ինքնավար տարածքների ժողովուրդների հետ համերաշխության շաբաթը ։ Առաջին անգամ այդպիսի շաբաթ հռչակվել է 1972 թվականին ՄԱԿ-ի 2911 (XXVII) բանաձևով՝ որպես Աֆրիկայի հարավային մասի, Գվինեա-Բիսաուի և ազատության, անկախության և իրավահավասարության համար պայքարող Կանաչ Հրվանդանի կղզիների գաղութատիրական ժողովուրդների հետ համերաշխության շաբաթ։
2001 թվականի հուլիսին ստեղծվել է Աֆրիկայի զարգացման համար նոր գործընկերությունը (ՆԵՊԱԴ, New Partnership For Africa's Development, NEPAD)։ Այն Աֆրիկայում կայուն զարգացման հասնելու գործողությունների ծրագիր է, որն ունի ոլորտային գերակայությունների վերաբերյալ կոնկրետ խնդիրներ (ենթակառուցվածք, գյուղատնտեսություն, շրջակա միջավայր, մշակույթ, գիտություն և տեղեկատվական տեխնոլոգիաներ, մարդկային ռեսուրսների զարգացում), ինչպես նաև ռեսուրսների հավաքագրման ծրագրեր (շուկաների հասանելիություն, կապիտալի հոսքեր)։ ՆԵՊԱԴ-ի հիմնական գաղափարն այն է, որ Աֆրիկայի պետությունները կանգնած են զարգացման ժողովրդավարական ուղու վրա և կարող են իրենց ջանքերով հասնել աղքատության հաղթահարմանը։
Արտաքին հղումներ
Կատեգորիա:Աֆրիկյան միություն Կատեգորիա:Մայիսի տոներ Կատեգորիա:Աֆրիկայի մշակույթ Կատեգորիա:Միջազգային օրեր Կատեգորիա:Իրադարձություններ Աֆրիկայում Կատեգորիա:Աֆրիկայի պատմություն Կատեգորիա:Մայիսի 25
Կանագավա (պրեֆեկտուրա)
1984 թվականի հուլիսին պրեֆեկտուրան ստացել է ատոմային էներգիայից զուրկ տարածքի կարգավիճակ։
Արտաքին հղումներ
Կատեգորիա:Կանտո տարածաշրջան Կատեգորիա:Ճապոնիայի պրեֆեկտուրաներ
Ֆանտաստիկա
Ֆանտաստիկա (φανταστική - երևակայության արվեստ, ֆանտազիա), ժանր և ստեղծագործական մեթոդ գեղարվեստական գրականության, կինոյի, կերպարվեստի և արվեստի այլ ձևերում, որը բնութագրվում է ֆանտաստիկական ենթադրության, «արտասովորի տարրի» օգտագործմամբ, իրականության, ընդունված պայմանականությունների սահմաններից շեղմամաբ  ։ Ժամանակակից գեղարվեստական գրականությունը ներառում է այնպիսի ժանրեր, ինչպիսիք են գիտական ֆանտաստիկա, ֆենտեզի, սարսափ, մոգական ռեալիզմ և շատ ուրիշներ։